

* a 2016. év munkájának értékelése
* a 2016. év statisztikai mutatói

**Általános visszatekintés 2016. évre**

**A bábszínház elhelyezésével kapcsolatban ebben az esztendőben sem történt előrelépés. A baleset- ill. életveszélyes, egészségkárosító vagy éppen jogszabályi előírásokba ütköző helyzetek megszüntetése érdekében az épület üzemeltetője nem intézkedett.**

**Az intézmény fenntartói támogatása jelentősen csökkent, ennek ellenére a pénzügyi egyensúlyt sikerült fenntartanunk.**

**Állandó probléma létszámhiány és az infrastrukturális feltételek elégtelensége.**

**A bábszínház szakmai munkáját 2016-ban is elismerés övezte. Előadásaink, alkotóink jelentős szakmai sikereket értek el.**

1. **A működés tárgyi feltételei**

A működés infrastrukturális feltételei változatlanok maradtak 2016-ban is. Változás nem történt, s nem is találtunk valóságos akaratot a fentiek megváltoztatására. Az épület állapota a karbantartás szinte teljes hiánya miatt tovább romlott, a hibák állandósultak.

A bábszínház nem javuló, hanem egyre rosszabb körülmények között kénytelen működni.

A jelenlegi elhelyezés, a teremhasználat feltételei nagyon megnehezítik, több esetben már veszélyeztetik a minőségi szakmai munkát.

1. **A működés törvényi feltételei, a fenntartó által ránk rótt feladatok**

Az Előadó-művészeti Törvény előírásaiból adódó feladatainkat határidőre teljesítettük.

A fenntartó által előírt feladatokat elvégeztük.

Az Önkormányzat által létrehozott Gazdasági Ellátó Szervezet működése ellenére az intézmény gazdasági, gazdálkodással kapcsolatos adminisztratív feladatai nem szűntek meg, az ezzel kapcsolatos szakmai munka meghatározó részét továbbra is nekünk kell végezni. Az új rendszer szerinti működés jelentős többletfeladatot jelent. Az információáramlás nehézkes, bonyolult, az adatokhoz való hozzájutás hosszadalmas, akadozik. Ez veszélyeztette a törvények áltaíl előírt beszámolási kötelezettségeink teljesítését.

Tovább nehezíti a munkát, hogy a GESZ és a Bábszínház között a dokumentumok eljuttatását nekünk kell megoldani.

1. **Pénzügyi feltételek**

Állami támogatásunk növekedett (+1,4M.-Ft), önkormányzati támogatásunk tovább csökkent, az előző évi szinthez képest 25%-kal, 3,814M.-Ft-tal. A városi költségvetésben rögzített fenntartói támogatásunk 11,186M.-Ft volt.

Jelentősen megemelt bevételi tervünket a nehéz gazdasági helyzet ellenére, nagy-nagy erőfeszítések árán, sok túlmunkával sikerült túlteljesítenünk (+7.774e.-Ft)

A színházi előadások létrehozását segítő pályázatokon összesen 4.489e.-Ft támogatást nyertünk. A társasági adóhoz kapcsolódó támogatások terén is sikert hozott az esztendő: 12.488.-Ft-ot kaptunk, ezzel a teljes lehívható összeget sikerült összegyűjtenünk.

1. **Műsorszolgáltatás**

Nézőszámunk továbbra is stabilnak mondható. Bérleti rendszerünk – őszi, tavaszi sorozat - változatlan volt, s a jövőben sem kívánunk ezen változtatni, mivel ez a rendszer tudja számunkra a legoptimálisabb bérlőszámot biztosítani.

8 féle bérletsorozatot hirdettünk: őszi és tavaszi óvodás ill. kisiskolás Mesebolt bérlet, a 2016/17-es évadra szóló Zenés Gyermekszínházi Bérletet, Oladi Meseszínház Bérlet, Ifjúsági és Kamasz bérletsorozatot.

Különlegesség, az országban továbbra is egyedülálló kezdeményezés, hogy a 6-10, 10-14 és 14-18 éves korosztálynak kínált előadások egy részéhez a 2015/16-os évadhoz hasonlóan előkészítő és/vagy feldolgozó drámapedagógiai foglalkozásokat is kínáltunk. Ennek fedezetét főként pályázati forrásból biztosítottuk Az NKA pályázati támogatása segítségével a vidékiek beutaztatásáról is gondoskodunk.

Szombathelyi előadásaink száma kis mértékben tovább növekedett: 230. Ebből a bérletes előadások száma 145, pöttöm színházi előadások száma 11, az iskolákban tartott osztályterem-színházi foglalkoztató játékok száma 33, s a Kámoni Arborétumban is tartottunk 6 alkalommal drámapedagógiai elemekkel átszőtt foglalkozásjátékot.

Vidéki (megyei) tájelőadásaink továbbra is meghatározóak. Ezek száma 55. Ebből a Berzsenyi Könyvtárral közös kistelepülési előadássorozatunk 29 előadást jelentett. A megyei tájelőadások száma az előző évihez képest csökent (-24), ennek oka elsősorban a könyvtári előadások számának csökkenése (-16).

Megyén kívüli előadásaink bevétele továbbra is jelentős, ezeknek az előadásoknak a száma jelentősen növekedett (+21, összesen 63 előadás).

Hétvégi előadásaink látogatottsága hullámzó: gyakran kicsinek bizonyul a kamaraterem, de előfordultak kisebb nézőszámú hétvégék is.

Előadásszámunk 2016-ban 348, s nézőszámunk 38.829. Előbbi szinte azonos a tavalyival, utóbbi 2005 fő növekedést jelent.

1. **Társulatépítés, személyi feltételek, előadások**

Társulatunk 2016-ban is változott. Egy színésznőnk évad végétől elszerződött, helyére ősszel diplomás színésznőt vettünk fel. A színész álláshelyek megfelelő munkavállalóval történő betöltése továbbra is nehézséget jelent.

Produkciós vezetőnk nyáron felmondott, helyére sikerült gazdasági, pénzügyi kérdésekben jártas, jól képzett, tapasztalt, de színházi gyakorlattal nem rendelkező munkatársat szerződtetnünk.

A fenntartó engedélyével műszaki munkatársaink száma 1 fővel növekedett, így sikerült különválasztani a műszaki vezetői és a színpadmesteri feladatok ellátását.

Az intézményben továbbra is jellemző, hogy egy dolgozó több, más színházakban önálló munkakört kell hogy ellásson.

A bábszínházi szakma, s a szakmai kritikusok a társulatot továbbra a honi bábjátszás kiemelkedő alkotóműhelyének tartják. Ez a vélemény tükröződik a megjelenő kritikákban, szakmai, fesztivál elismeréseinkben.

A társulat továbbra is erőn felül teljesített. Ezt a kijelentést a tényszámok (bemutatószám, előadásszám) is alátámasztják. Ez a dolgozók, különösen a műszaki munkatársak jelentős túlmunkájával valósítható meg. Az elhelyezés egyre romló körülményei tovább nehezítik a feladatok megoldását.

Továbbra is 2-3 fő kulturális közmunkást foglalkoztattunk. Ők a technikai háttérmunkában, a bérletes és matiné előadások lebonyolításában ill. az iskolai foglalkoztató játékok vezetésében és a produkciók színpadra állításában vesznek részt. Ez csak részben orvosolja a még mindig alacsony megengedett dolgozói létszámból adódó nehézségeket. A megnövekedett, és folyamatosan növekvő háttérfeladatok elvégzéséhez 1 főre nagyon nagy szükség lenne. A közfoglalkoztatotti helyek betöltése – főként az alacsony juttatások miatt – megfelelő, a feladatok elvégzésére alkalmas emberekkel egyre nehezebb, sok esetben lehetetlen.

**Bemutatók**

**2016. tavasz**

1. **Balla Zsófia: Triangulum avagy száz ördög közt három szentek**

Dramaturg: Vécsei Anna

Zene: Takács Dániel

Tervezte: Szász Zsolt

Rendezte: Kovács Petra Eszter

Játssza: Császár Erika, Janicsek Péter mv., Kőmíves Csongor

Zenei közreműködő: Berki Antal mv., Völgyi Attila mv.

Bemutató: 2016. február 21.

1. **Stian Hole: Garmann nyara**

Tervevező: Boráros Szilárd

Zene: Gyulai Csaba

Bábszínpadra alkalmazta és rendezte: Veres András

Játssza: Dénes Emőke

Bemutató: március 20.

1. **Pallai Mara: A Hold szerelmesei**

Tervező: Polgár Péter

Zene: Kiss Erzsi

Rendező: Tengely Gábor

Játssza: Dénes Emőke, Kovács Bálint, Janicsek Péter mv.

Bemutató: április 29.

1. **A mesélő fák kertje – drámapedagógiai játék**

Alkotók: Lehöcz Zsuzsa, Boráros Milada, Romankovics Edit

Játssza: Császár Erika, Kovács Bálint, Kőmíves Csongor, Lehöcz Zsuzsa, Takács Dániel

Bemutató: március 18.

1. **Galuska László Pál: Töviskirály**

Tervező: Oroszy Csaba

Zene: Rozs Tamás

Rendező: Kovács Géza

Mozgás: Fejes Kitty

Film: Kaczmarski Ágnes

Játssza: Császár Erika, Kőmíves Csongor, Lehöcz Zsuzsa, Takács Dániel

Bemutató: május 11.

**2016. ősz**

1. **Paul Maar: Hoppláda - felújítás**

Rendező: Veres András

Tervező: Boráros Szilárd

Bemutató: szeptember 25.

1. **Nemes Nagy Ágnes: Lila fecske**

Rendező: Veres András

Tervező: Rumi Zsófia

Zene: Darvas Benedek, Ádám Rita

Mozgás: Fejes Kitty

Szereplők: Kovács Bálint, Lehöcz Zsuzsa, Dér Mária eh.

Zenei közreműködő: Maronics Ferenc/Bak Orsolya

Bemutató: november 6.

1. **A zöldszakállú király - Koprodukciós előadás a Ziránó Színházzal**

Írta és rendezte: Veres András

Tervező: Grosschmid Erik

Zene: Takács Dániel

Szereplők: Varga Péter, Pfeifer Zsófia

Bemutató: október 23..

1. **Galuska László Pál: Fehérlófia**

Rendező: Kovács Géza

Tervező: Oroszy Csaba

Film: Kaczmarski Ágnes

Zene: Lázár Zsigmond

Dramaturg: Dobákk Lívia

Szereplők: Császár cErika, Gyurkovics Zsófia, Kőmíves Csongor, Takács Dániel, Janicsek Péter mv., Helvaci Ersan David eh.

Bemutató: november 27.

1. **Galuska László Pál: Szent Márton köpenye** (felújítás)

Tervező: Majoros Gyula

Rendező: Kovács Géza

Játssza: Kovács Bálint

Közreműködők: Győrffy Zsófia,Nagy Zsuzsanna

A bemutató időpontja: 2016. november 8.

1. **Ki vagyok én? – foglalkoztató játék kiskamaszoknak**

Rendező: Kovács Géza

Tervező: Trifusz Péter

Drámapedagógus: Németh Andrea

Játssza: Gyurkovics Zsófia

Bemutató: december 7.

A tervezett Tamás könyve című előadás bemutatója 2017 februárjára módosult,

A Faust című előadás színpadra állítására a tervezettnél jóval magasabb költségek miatt nem vállalkoztunk.

**Műsoron tartott előadások:**

Dobronka cirkusz, világszám!

Jevgenyij Svarc: Az elvarázsolt testvérek

Krystyna Miłobędzka: A haza

Kormos István: Vackor az óvodában

Vitéz László – Az elásott kincs

Peter Bichsel-Szabó Borbála: Én vagyok én, te vagy te

Baltasar espinosa utolsó üdülése és üdvözülése – passiójáték

Szerelmükből születtem én – pöttöm színházi előadás

Irgünc-burgunc- pöttöm színházi előadás

Ti-Ti-Tá - pöttöm színházi előadás

A kíváncsi kiscsikó – pöttöm színházi előadás

Tá-Ti-Ti

Kormos István: Az égigérő fa

Szabó Borbála-Varró Dániel: Farkashas

Jeles András: József és testvérei

Khaled-Abdo Szaida: Trója

Wilhelm Hauff- Tasnádi István: A hideg szív

Hétvégi matiné és bérletes kínálatunkat vendégelőadásokkal színesítettük. Összesen 3 társulatot láttunk vendégül. Ők 6 előadást tartottak.

1. **Fesztiválok, kiemelkedő vendégjátékok**

Az elmúlt évek szakmai sikersorozata folytatódott. Sok jelentős hazai és külföldi fesztiválra, kiemelt programra kaptunk meghívást:

január 3-9.

A Vojtina Bábszínház bérletsorozatában játszottuk Debrecenben és Hajdúböszörményen Az elvarázsolt testvérek, Hideg szív, Vitéz László és Szerelmükből születtem én című előadásunkat, összesen 13 alkalommal.

január 25-26.

A kőszegi gyermekszínházi bérletben Farkashas című játékunkat hívták meg a szervezők.

február 8.

a Ciróka Bábszínház Pestiek a Budai utcában című felnőtteknek szóló színházi sorozatában játszottuk a Baltasar Espinosa utolsó üdülése és üdvözülése című passiójátékot.

február 14.

Budapesten a Nemzeti Színházban mutattuk be Az égigérő fa című előadásunkat.

március 21.

Mint az utóbbi években mindig, most is beválogatták a szervezők nevezett produkciónkat a debreceni DESZKA Fesztivál programjába. Nagy elismerés, hogy nem a gyermekszínházi, hanem a nagyszuínházi programban szerepeltünk József és testvérei című előadásunkkal. A kritika és a színházi szakma is elismeréssel nyilatkozott a produkcióról.

március 22-23.

a tatabányai Jászai Mari Színház bérletsorozatánan idén a Hoppláda című előadásunk szerepelt.

április 4-5.

A dunaújvárosi Bartók Kam,araszínház bérletsorozatában játszottuk Az elvarázsolt testvérek című előadfásunkat.

április 8.

Meghívást kaptunk Budapestre, a Békásmegyeri Művelődési Ház bérletsorozatába is Az égigérő fa című előadással.

május 4-5.

A VIII. Nemzetközi ASSITEJ Gyermek- és Ifjúsági Színházi Biennálé versenyprogramjába Hideg szív és Az égigérő fa című előadásunk is bekerült.

**A szakmai zsűri 3 díjjal jutalmazta alkotóinkat**.

Kovács Ildikó-díj a legjobb gyerekelőadás rendezőjének (Rumi László)

Kemény Henrik-díj gyermekszínházi előadásban nyújtott színészi teljesítményért (Lehöcz Zsuzsa)

Koós Iván-díj gyermekszínházi előadás kiemelkedő alkotói teljesítményéért (Boráros Szilárd)

Egészen új, Garmann nyara című előadásunk az OFF programban szerepelt. Éjszaka játszottuk a szakmai közönségnek.

Június 3.

Debrecenben módszertani napot rendeztek Fókuszban a kamaszok: Történetek és színházi formanyelvek címmel a Déri Múzeumban. A bemutatkozó, szakmai tapasztalatait átadó 4 színházi műhely egyike a Mesebolt volt. Trója című előadásunk részleteit is láthatták résztvevők a rendező és a szereplők módszertani előadása, beszámolója mellett.

június 8.

A Kőszegi Nyár színházi sorozatában ezúttal a Ti-Ti-Tá című pöttöm színházi előadásunkkal vendégeskedtünk

június 11.

Idén is részesei voltunk a Gyereksziget programjának. Dobronka cirkusz, világszám! című előadásunkat mutattuk be.

június 12.

Visszatérő vendégként felléptünk az Egerszeg Fesztiválon, ezúttal a Dobronka cirkusz, világszám! című előadásunkkal.

június 25.

Ugyancsak a Dobronka cirkusz, világszám! című előadást választotta kínálatunkból a fertődi Barokk Fesztivál szervezőgárdája.

június 26.

A Városmajori Szabadtéri Színpad programjában is minden évben ott van a Mesebolt. Ezúttal Hoppláda című produkciónkkal vendégszerepeltünk a Budapesti Nyári Fesztivál részeként.

július 2-3.

Végre sikerült az időpont egyeztetés a szervezőkkel, így eleget tudtunk tenni a Györkőc Fesztiválra szóló meghívásnak. Az égigérő fa című előadásunkat játszottuk.

július 21.

A Zsámbéki Színházi Bázis nyári sorozatában passiójátékunkkal szerepeltünk.

szeptember 3.

A Kolibri Színház 25. alkalommal rendezte meg évadnyitó fesztiválját. Rendszeres fellépői vagyunk a rendezvénynek. Hoppláda című előadásunk elnyerte a fesztivál legjobb fellépőjének járó, Kemény Henrik által alapított **Michel Indali-díj**at.

szeptember 19-21.

A szigetszentmiklósi gyermekszínházi bérletben Az égigérő fa című előadásunkat 6 alkalommal játszottuk.

október 15.

A Magyarországi Bábszínházak 13. Találkozóján a József és testvérei című előadásunkat mutattuk meg a szakmai közönségnek. A színházi kritika egyöntetűen elismeréssel szólt az előadásunkról.

október 17-23.

Kaposváron a Báb-Szín-Tér városi és városkörnyéki bérletsorozatában ezúttal Az égigérő fa című előadásunkat játszottuk 11 alkalommal.

november 7-8.

A nyírbátori gyermekszínházi bérletnek is részesei voltunk Hoppláda című előadásunkkal.

1. **Helyi együttműködések, partnerkapcsolatok**

**Rendezvények**

A város hagyományos nagyrendezvényein – ha tehettük és ha igény volt rá - továbbra is jelen voltunk.

április 24. Szent György napi vásár – A kíváncsi kiscsikó

május 29. Városi gyereknap – Az égigérő fa

június 10. Könyvhét megnyitó – Vitéz László

augusztus 27. Savaria Történelmi Karnevál - Triangulum

Szeptember 6-án megtartottuk hagyományos Hang-Tér-Kép című évadnyitónkat. (Partnereink: Dr. Pesovár Ernő MI. AGORA, Bóbita Játékbolt és Fejlesztő Központ, Ziránó Színház).

Részt vettünk a városban más nagyrendezvényeken is:

szeptember 10. LUK Családi nap

szeptember 18. Múzsák kertje – Szombathelyi Képtár

december 3. Mikulásváró gyerekprogram – Arena Savaria

**Újdonságok a szervezésben**

Ebben az évben sokkal több féle bérletet s a korábbinál több bérleten kívüli előadást vagy éppen újdonságnak számító drámapedagógiai foglalkozást is kínáltunk. Már csak ezért is jelentősen növekedett az elektronikus formában és levélben kiküldött anyagok száma, s a telefonos megkeresések, ill. a személyes találkozások száma is magasabb lett. Az eredmény felemás: sikerült néhány új partnert találnunk, de többször szembekerültünk elutasító magatartással is. Sokszor éreztük, hogy a kínálatunk növekedése már terhet jelent, nem tudnak ill. akarnak már energiát fordítani a plusz szervezésre.

Éppen ezért májusban megkezdtük több speciális facebook-csoport kialakítását és működtetését. Az óvodapedagógusoknak, az általános iskola alsó ill. felső tagozatában vagy a középiskolákban tanító pedagógusoknak külön, az eddigieknél nagyobb rendszerességgel juttatjuk el a speciálisan nekik szóló ajánlatokat, az őket érintő információkat. Eredményről még korai lenne beszámolni, de az előjelek, a fogadtatás bíztató.

A bérletes előadásokról továbbra is részletes ismertetőt küldtünk, amely megkönnyíthette a gyerekek felkészítését, s pedagógus végzettségű munkatársaink minden alkalommal összeállítanak egy szempontrendszert, mely segíthette a látott előadás feldolgozását, felhívva a figyelmet a tananyaghoz való kapcsolódási pontokra ill. a színházi-bábszínházi jellegzetességekre is.

Fontos volt, hogy a 10-14 éveseknek szánt bérletsorozat esetében – részben pályázati támogatásból finanszírozva – térítésmentesen biztosítottuk a hozzánk érkező csoportoknak a Szombathelyre történő utazást, s átvállaltuk annak szervezését és lebonyolítását is. Ez egy főállású szervezőnk számára jelentős többletmunkát jelentett.

**Szent Márton emlékév**

A Szent Márton Emlékév több meghatározó programjának részesei voltunk.

Alkotóink közreműködtek egy Szent Mártonról szóló óriásbábos-táncos produkció létrehozásában, az eseménysort megnyitó gálaműsor megvalósításában, egy ugyancsak Mártonról szóló utcai-vásári képmutogató játék megvalósításában.

Továbbra is műsoron volt a Szent Márton köpenye című iskolásoknak szánt játékunk. És ide sorolható a Triangulum című előadás is.

Munkatársaink részt vettek a Karneválon bemutatkozó ókori játszóház létrehozásában és a foglalkozások lebonyolításában is.

**Karitatív tevékenység**

Továbbra is több alkalommal (2-3) ingyenesen látogathattak előadásainkra a gencsapáti gyermekotthon lakói s a Vas Megyei TEGYESZ szombathelyi gyermekvédelmi intézetében, s nevelőszülőknél élő gyerekek is.

Társulatunk tagjai rendszeres közreműködői a város jótékonysági rendezvényeinek.

Decemberben, a Magyar Máltai Szeretetszolgálat szombathelyi csoportjával összefogva élelmiszergyűjtő akciót szerveztünk ebben az évadban is. Előadásainkra kedvezményesen adtuk a belépőjegyet, s azt kértük a hozzánk látogatóktól, hogy az így megtakarított pénzből - ha tehetik – vásároljanak élelmiszert, s azt hozzák el nekünk. 120-150 kg tartós élelmiszert gyűjtöttünk, amelyet a Szeretetszolgálat aktivistái szombathelyi rászoruló gyerekes családokhoz juttattak el.

Színházunk egyik tagja immár két évtizede vesz részt a Magyar Máltai Szeretetszolgálat jótékonysági gálaműsorának megszervezésében ill. ő az est egyik közreműködője. A rendezvényen idén a kárpátaljai gyerekek javára gyűjtöttek.

Társulatunk egyik tagja részt vesz zalai, somogyi és vasi településeken adománypontok működtetésében, egy másik tagunk önkéntesként dolgozik itt.

A szombathelyi Adománypont egyik legjelentősebb partnere, segítője a Mesebolt Bábszínház.

Munkatársaink Az Elmétől a lélekig – pszichiátriai betegekért – Alapítvánnyal együttműködve jótékonysági programot szerveztek a Markusovszky Kórház Pszichiátriai Osztálya javára, a vasi művészeket egyesítő Savaria Tendency Art Group Művészeti és Kulturális Egyesülettel együttműködve pedig decemberben a Café Frei-ben jótékonysági aukciót.

Társulatunk tagjai idén is közreműködtek a szombathelyi autizmus világnapi rendezvényen.

Színházunk technikai eszközökkel segítette a szombathelyi Adománypontok éjszakája című rendezvényt. A társulat tagjai fellépőként dolgoztak a rendezvényen ill. részt vettek a technikai lebonyolításban A cél az autizmussal élőket segítő szombathelyi Esőemberke Alapítvány támogatása, a PontMás Alapítvány munkájának segítése

Két bábszínészünk év eleje óta dolgozik a Dr. Bohóc Mosolyszolgálat és a Szombathelyi Evangélikus Szeretetszolgálatért Alapítvány által támogatott kórházi segítségnyújtásban. A több hónapos képzés után májusban kezdődtek a „vizitek” a Markusovszky Kórházban.

Bábszínészeink segítik az Aranyhíd Nevelési Oktatási Integrációs Központban zajló pedagógiai munkát és a megye idősotthonaiban is rendszeresen felléptek.

**Helyi alkotók**

Munkánkban egyre inkább építünk a helyi művészekre. Fontosnak tartjuk, hogy ezzel a törekvésünkkel is a szombathelyi művészeti élet egy meghatározó központja legyünk. S fontos azért is, mert több bizonytalansági tényezőt kiszűr a munkánkból.

Szeretnénk kialakítani egy olyan alkotó közösséget, akik kötődnek a színházhoz, s akik részt vesznek a produkciók létrehozásában. Szeretnénk, ha minél több feladatra lenne helyi ember, akikkel együtt gondolkodva alakíthatnánk a színház művészi arculatát. E cél elérése érdekében jelentős lépéseket tettünk 2016-ban. Végre kialakulóban van egy csapat, s reméljük ez már rövidtávon is jelentős és a külvilág számára is látható eredményekkel jár majd.

**Drámapedagógiai foglalkozások**

2016-ban egyik legjelentősebb vállalkozásunk az előadásainkhoz kapcsolódó drámapedagógiai foglalkozások számának jelentős emelkedése volt (drámapedagógus: Németh Andrea, Ziembiczki Dóra, 109 alkalom). Folytattuk az osztályterem színházi előadásunk (Trója – 9 alkalom) és ugyancsak osztálytermi Szent-Márton játékunk forgalmazását is (16 alkalom):

1. Előkészítő és/vagy feldolgozó drámapedagógiai foglalkozás a 2015/16 Ifjúsági- és Kamasz bérlet előadásaira bérletet vagy jegyet vásárló középiskolásoknak ill. felső tagozatosoknak

Foglalkozások száma: 31

Időtartama: előkészítő foglalkozás 45 perc, feldolgozás 20-45 perc

Időpontja: 2016. január-február, április-május

Partnerintézmények száma: 14

1. A Hold szerelmesei című előadás előkészítése a Mesebolt bérletet vásároló iskolás csoportoknak drámapedagógiai foglalkozás segítségével

Foglalkozások száma: 25

Időpontja: 2016. április-május

Időtartama: előkészítő foglalkozás 45 perc; feldolgozás 25-30 perc

Partnerintézmények száma: 12

1. A Fehér Ló Fia című előadás előkészítése a Mesebolt, Kamasz, Ifjúsági és Zenés bérletet vagy jegyet vásároló iskolás csoportoknak drámapedagógiai foglalkozás segítségével

Foglalkozások száma: 49

Időpontja: 2016. november-december

Időtartama: előkészítő foglalkozás 45 perc

Partnerintézmények száma: 27

1. A Baltasar Espinosa utolsó üdülése és üdvözülése című előadás előkészítése a Kamasz bérletet vagy jegyet vásároló iskolás csoportoknak drámapedagógiai foglalkozás segítségével

Foglalkozások száma: 4

Időpontja: 2016.december

Időtartama: előkészítő foglalkozás 45 perc

Partnerintézmények száma: 4

Újdonság volt **A mesélő fák kertje** című komplex (báb)színházi nevelési program, foglalkozásjáték. Olyan „produkció” született, mely újszerű, a gyerekek életkorát, érdeklődését teljességgel figyelembe véve nyúl a környezetvédelem kérdésköréhez. De a hossza jelentősen eltér a bábszínházi előadásokétól (annak többszöröse, 120 perc) és a helyszínre, az Arborétumba való eljutás is problémát jelkent: ez is idő és plusz költség.. A szervezés nehezebb volt a vártnál: kevés iskola élt a lehetőséggel, összesen 6 foglalkozást tartottunk.

## A Szombathelyi Egészségügyi és Kulturális Intézmények Gazdasági Ellátó Szervezete

felkérésére létrehoztuk a **Ki vagyok én?** című önismereti foglalkozást. ( A SZMJV Közgyűlése által elfogadott „Szent Márton Köpenye Szociális Program” részeként a GESZ Védőnő Szolgálata által kidolgozott komplex egészségfejlesztési terv egyik eleme: a „Segítség kamaszodom!” című rendezvénysorozat általános iskola 4. osztályába járó tanulóknak szánt foglalkozás.)

Ezt decemberben 13 szombathelyi iskolai osztályhoz vittük el. A program 2017-ben folytatódik. Vállalt előadásszám: 34. Vállalt gyermeklétszám összesen: 780 fő.

**Kiállítás**

2016. augusztus 31-től november 4-ig Ljubjanában volt látható Sinko Sabina alkotói kiállítása, melyen szerepeltek a nálunk és nekünk készült Tessék engem megmenteni és A páfrány virága című előadás bábjai.

**Összegzés**

**Az elmúlt évek szakmai tapasztalatai, gyakorlata a megszerzett tudás eredménye ebben az évben is biztosította a kiegyensúlyozott művészi munkát. Ez a kiegyensúlyozottság jellemzi a színházi háttérmunkát is. Ezek az eredmények viszont nem takarhatják el nehézségeinket. A gyártási folyamatban sérülékenyek vagyunk, szakemberhiány miatt. Hiányzik egy fontos munkakör, amely elvégezné a bábkészítést. Ez mindenkor kényszerít bennünket külső gyártáskapacitás bevonására. Nem csak ezen a munkaterületen vagyunk „lyukasak”, hanem a művészeti adminisztráció terén is. Nincsen – asszisztens, ügyelő, súgó munkatársunk, aki akár ezen feladatok mellett még az ügykezelésbe is besegítene. Iszonyatos mennyiségű adminisztratív munka hárul munkatársainkra. Ma is úgy gondolom, a bábszínház számára a legoptimálisabb működési forma a nonprofit kft. lenne, amely biztosíthatná a működés rugalmasságát, és hatékonyságát.**

**Szinte értelmetlennek, de mégis szükségszerűnek látom elhelyezésünk megoldatlanságát megemlíteni. Eddig sem történt ez ügyben semmi, s azt látom, ezután sem fog. Nincsen komolyan vehető szándék ennek megoldására. Romló környezet, ellehetetlenülő teremegyeztetési helyzetek, kilátástalan jövőkép. A nagyívű városfejlesztési célkitűzések között soha nem szerepel a Mesebolt Bábszínház helyzetének megoldása. 22 év munkája ennyit ér. Várom azt a pillanatot, amikor ennek a több mint két évtizednek az eredményei valakinek feltűnnek, és érdemesnek találja az intézményt, nézőinket arra, hogy méltó elhelyezést biztosítson számunkra. Jelen pillanatban egyetlen lobbyerőnket elért eredményeink jelentik.**

**A MESEBOLT BÁBSZÍNHÁZ ELŐADÁSAI 2016.**

|  |  |  |
| --- | --- | --- |
|  |  |  |
|  | |  |  |  |  | | --- | --- | --- | --- | | **SAJÁT** |  | **előadásszám** | **nézőszám** | | A haza |  | 1 | 160 | | A hideg szív |  | 7 | 849 | | **A Hold szerelmesei** |  | 12 | 906 | | A kíváncsi kiscsikó |  | 12 | 2181 | | A mesélő fák kertje |  | 6 | 184 | | **A zöldszakállú király** |  | 19 | 1749 | | Az égigérő fa |  | 46 | 7351 | | Az elvarázsolt testvérek |  | 8 | 1712 | | Baltasar Espinosa utolsó üdülése és … |  | 4 | 386 | | Dobronka cirkusz, világszám! |  | 5 | 673 | | Én vagyok én, te vagy te |  | 4 | 263 | | Farkashas |  | 4 | 428 | | **Fehér Ló Fia** |  | 15 | 0 | | **Garmann Nyara** |  | 31 | 2408 | | **Hoppláda** |  | 32 | 5328 | | Irgünc-burgunc |  | 1 | 45 | | József és testvérei |  | 2 | 200 | | **Lila fecske** |  | 29 | 2390 | | Szent Márton köpenye |  | 16 | 402 | | Szerelmükből születtem én |  | 1 | 50 | | Tá-Ti-Ti |  | 4 | 268 | | Ti-Ti-Tá |  | 3 | 140 | | **Töviskirály** |  | 17 | 2166 | | **Triangulum** |  | 20 | 3027 | | Trója |  | 9 | 298 | | Vackor az óvodában |  | 8 | 499 | | Vásártér |  | 0 | 0 | | Vitéz László - Az elásott kincs |  | 13 | 1592 | | Ki vagyok én? |  | 13 | 313 | |  |  | 342 | 35968 | |  |
|  | |  |  |  |  | | --- | --- | --- | --- | | **VENDÉG** |  | **előadásszám** | **nézőszám** | | Ungaresca Táncegyüttes - Jeles napok és szokások | | 1 | 313 | | Ziránó Színház - A három kismalac |  | 1 | 95 | | Ziránó színház - Babszem Jankó |  | 1 | 46 | | Ziránó Színház - Pinokkió |  | 1 | 65 | | Ziránó Színház - Pulcinella kertészkedik |  | 1 | 220 | | Griff Bábszínház - Piros kaland |  | 1 | 48 | | **ÖSSZESEN** |  | **6** | **787** | |  |  |  |  | | ÖSSZES |  | 348 | 36755 | |  |  |  |  | |  | előadásszám | nézőszám |  | | január | 32 | 2772 |  | | február | 46 | 3557 |  | | március | 29 | 3733 |  | | április | 27 | 4425 |  | | május | 42 | 4358 |  | | június | 20 | 1974 |  | | július | 3 | 1954 |  | | augusztus | 1 | 590 |  | | szeptember | 26 | 3619 |  | | október | 26 | 3230 |  | | november | 42 | 4150 |  | | december | 54 | 4467 |  | | **ÖSSZESEN** | **348** | **38829** |  | |  |  |  |  | | **átlagos nézőszám:** |  | **112** |  | |  |  |  |  | | **felnőtt** | **16%** | **6345** |  | | **gyermek** | **84%** | **32486** |  | |  |  | **38831** |  | |  |  |  |  | | **bérletes** |  | **37%** |  | | **jegyes** |  | **35%** |  | | **ingyenes** |  | **28%** |  | | **bérletes előadáson** |  | **41%** |  | |  |  |  |  | | **összes fizető** |  | **28075** |  | | **összes ingyenes** |  | **10754** |  |   BÉRLETEK   |  |  | | --- | --- | | Mesebolt bérlet tavasz | 1890 | | Zenés Gyermekbérlet 2015/2016 | 213 | | Oladi Meseszínházi bérlet 2015/2016 | 259 | | Kamaszbérlet 2015/16 | 127 | | Ifjúsági bérlet 2015/16 | *121* | | Mesebolt bérlet ősz | 1999 | | Zenés Gyermekbérlet 2016/2017 | 211 | | Oladi Meseszínházi bérlet 2016/2017 | 183 | | Kamaszbérlet 2016/17 | 257 | | Ifjúsági bérlet 2016/17 | *102* | |  |

**Összesen: 5362**